**Paziņojums par līdzdalības iespējām tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Ministru kabineta noteikumu projekts |
| 2. | Dokumenta nosaukums | **Grozījumi Ministru kabineta 2016.gada 29.marta noteikumos Nr.179 "Kārtība, kādā nosakāms naudas sods par Konkurences likuma 11.panta pirmajā daļā, 13. un 14.1 pantā un Negodīgas mazumtirdzniecības prakses aizlieguma likuma 5., 6., 7. un 8. pantā paredzētajiem pārkāpumiem"** |
| 3. | Politikas joma un nozare vai teritorija | Industrijas un pakalpojumu politika |
| 4. | Dokumenta mērķgrupas | 1. Pārņemot Direktīvas 2019/633/ES[[1]](#footnote-1) prasības – juridiskas personas, pašvaldības un valsts iestādes, to kapitālsabiedrības un fiziskas personas, kuras, īstenojot saimniecisko darbību, ir iesaistītas pārtikas piegādes ķēdē. Juridiskas personas, kas, īstenojot savu saimniecisko darbību, nodarbojas ar nepārtikas preču mazumtirdzniecību. 2. Pārņemot Direktīvas 2019/1/ES[[2]](#footnote-2) prasības – tirgus dalībnieki, t.i., visas personas, kas veic saimniecisko darbību un var ietekmēt konkurenci. |
| 5. | Dokumenta mērķis un sākotnēji identificētās problēmas būtība | Ministru kabineta noteikumu projekts izstrādāts, lai pārņemtu Latvijas tiesību aktos Direktīvas 2019/633/ES un Direktīvas 2019/1/ES prasības:   1. nosakot kārtību, kādā Konkurences padome piemēro naudas sodu par Negodīgas tirdzniecības prakses aizlieguma likuma pārkāpumiem; 2. precizējot noteikumos lietotos terminus, naudas soda aprēķināšanas metodoloģiju un procenta likmes par Konkurences likuma 11. panta pirmajā daļā, 13. pantā un 14.1 pantā paredzētajiem pārkāpumiem, kā arī papildinot ar iecietības programmas nosacījumiem un pieteikšanās kārtību. |
| 6. | Dokumenta izstrādes laiks un plānotā virzība | Ministru kabineta noteikumu projektu plānots izsludināt Valsts sekretāru sanāksmē līdz 2021.gada 8.aprīlim |
| 7. | Dokumenti | Ministru kabineta noteikumu projekts "Grozījumi Ministru kabineta 2016. gada 29. marta noteikumos Nr. 179 "Kārtība, kādā nosakāms naudas sods par Konkurences likuma 11. panta pirmajā daļā, 13. un 14.1 pantā un Negodīgas mazumtirdzniecības prakses aizlieguma likuma 5., 6., 7. un 8. pantā paredzētajiem pārkāpumiem""  (datne: EMNot\_150321\_Sodu\_not\_ECN\_NTPAL.docx)  Sākotnējās ietekmes novērtējuma ziņojums (anotācija)  (datne: EMAnot\_150321\_Sodu\_not\_ECN\_NTPAL.docx |
| 8. | Sabiedrības pārstāvju iespējas līdzdarboties | Sabiedrības pārstāvjiem ir iespēja līdzdarboties Ministru kabineta noteikumu projekta izstrādē un pilnveidošanā:   1. rakstiski sniedzot viedokli par tiesību akta projektu tā izstrādes stadijā atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam; 2. sagatavojot atzinumu par Valsts sekretāru sanāksmē izsludināto tiesību akta projektu atbilstoši Ministru kabineta iekšējo kārtību un darbību reglamentējošiem normatīvajiem aktiem.   Lai informētu sabiedrību par Ministru kabineta noteikumu projektu un dotu iespēju izteikt par to viedokli, tas saskaņā ar Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” ir ievietots Ekonomikas ministrijas tīmekļa vietnē: <https://em.gov.lv/lv/par_ministriju/sabiedribas_lidzdaliba/diskusijai_nodotie_dokumenti/> . |
| 9. | Pieteikšanās līdzdalībai | Lūdzam pieteikties līdzdalībai, rakstiski sniedzot viedokli par Ministru kabineta noteikumu projektu līdz **š.g. 1.aprīlim**, informāciju nosūtot uz e-pasta adresi [Intars.Eglitis@em.gov.lv](mailto:Intars.Eglitis@em.gov.lv) un [pasts@em.gov.lv](mailto:pasts@em.gov.lv) vai piesakoties atzinuma sniegšanai Valsts sekretāru sanāksmē. |
| 10. | Cita informācija | - |
| 11. | Atbildīgā amatpersona | Ekonomikas ministrijas Iekšējā tirgus departamenta direktores vietnieks, tālr. 67013236, e-pasts: [Intars.Eglitis@em.gov.lv](mailto:Intars.Eglitis@em.gov.lv). |

1. Eiropas Parlamenta un Padomes 2019. gada 17. aprīļa *Direktīva 2019/633/ES* *par negodīgu tirdzniecības praksi starpuzņēmumu attiecībās lauksaimniecības un pārtikas piegādes ķēdē* [↑](#footnote-ref-1)
2. Eiropas Parlamenta un Padomes 2018. gada 11. decembra *Direktīva 2019/1/ES par apstākļu nodrošināšanu nolūkā dot dalībvalstu konkurences iestādēm iespēju efektīvāk izpildīt konkurences noteikumus un par iekšējā tirgus pienācīgas darbības nodrošināšanu* [↑](#footnote-ref-2)